**ΣΥΜΒΑΣΗ ΕΡΓΟΥ ΕΝΤΕΤΑΛΜΕΝΟΥ ΔΙΔΑΣΚΟΝΤΑ**

Για την πράξη «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Εθνικό και Καποδιστριακό Πανεπιστήμιο Αθηνών» για το ακαδημαϊκό έτος 2024-2025, Κωδικός ΟΠΣ (MIS) 6017452 και ΚΕ 21306, του Προγράμματος «Ανθρώπινο Δυναμικό και Κοινωνική Συνοχή» (κωδ. ΕΚΠ30), η οποία συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο +) και Εθνικούς Πόρους.

Στην Αθήνα σήμερα ..............................[[1]](#footnote-1),

**Αφενός**

α) Ο **Ειδικός Λογαριασμός Κονδυλίων Έρευνας** του Εθνικού και Καποδιστριακού Πανεπιστημίου Αθηνών, που εδρεύει στην Αθήνα, οδός Χρ. Λαδά 6, με Α.Φ.Μ. 090145420, όπως νομίμως εκπροσωπείται.

β) Η **Επιστημονική Υπεύθυνη** του έργου ή προγράμματος του Ειδικού Λογαριασμού Κονδυλίων Έρευνας του Ε.Κ.Π.Α. με Κ.Ε. ……….. και τίτλο «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Εθνικό και Καποδιστριακό Πανεπιστήμιο Αθηνών» για το ακαδημαϊκό έτος 2025-2026, Αντιπρύτανης Ακαδημαϊκών, Διεθνών Σχέσεων και Εξωστρέφειας κα Σοφία Παπαϊωάννου, η οποία, σύμφωνα με τη διάταξη του άρθρου 234 παρ. 3 του ν. 4957/2022 (ΦΕΚ τ. Α΄ 141/21.07.2022), είναι υπεύθυνη για την ορθή υλοποίηση και πιστοποίηση του φυσικού αντικειμένου του έργου, την σκοπιμότητα των δαπανών και την παρακολούθηση του οικονομικού αντικειμένου του έργου.

|  |
| --- |
|  |

**Αφετέρου ο/η Εντεταλμένος/η Διδάσκων/ουσα** (εφεξής καλούμενος/η «ο/η δικαιούχος»):

ONOMA : ……………………………………………………………………….

EΠΩNYMO : ……………………………………………………………………….

ONOMA ΠΑΤΕΡΑ : ……………………………………………………………………….

ΕΠΩΝΥΜΟ ΠΑΤΕΡΑ : ……………………………………………………………………….

ONOMA ΜΗΤΕΡΑΣ : ……………………………………………………………………….

ΕΠΩΝΥΜΟ ΜΗΤΕΡΑΣ : ……………………………………………………………………….

ΧΩΡΑ ΚΑΤΟΙΚΙΑΣ : ……………………………………………………………………….

ΗΜΕΡΟΜΗΝΙΑ ΓΕΝΝΗΣΗΣ : ……………………………………………………………………….

A.Δ.T. : ……………………………………………………………………….

A.Φ.M. : ……………………………………………………………………….

Δ.Ο.Υ. : ……………………………………………………………………….

ΔΙΕΥΘΥNΣH KATOIKIAΣ : ……………………………………………………………………….

THΛEΦΩNO : ……………………………………………………………………….

E-mail : ……………………………………………………………………….

ΙΘΑΓΕΝΕΙΑ : ……………………………………………………………………….

Α.Μ.Κ.Α. : ………………………………………………………………………

AΣΦAΛIΣH[[2]](#footnote-2) : ………………………………………………………………………..

ΕΤΟΣ ΕΝΑΡΞΗΣ ΠΡΩΤΗΣ ΑΣΦΑΛΙΣΗΣ[[3]](#footnote-3) : Πριν το 1993

 Μετά το 1993

 Μετά το 2022

IΔIOTHTA-EΠAΓΓEΛMA: ……………………………………………………………….

ΕΙΔΙΚΟΤΗΤΑ[[4]](#footnote-4) : ……………………………………………………………….

AΡ. ΜΗΤΡΩΟΥ ΑΣΦ/ΝΟΥ ΕΦΚΑ : ……………………………………………………………….

ΩΡΕΣ ΕΡΓΑΣΙΑΣ ΕΒΔΟΜΑΔΙΑΙΩΣ : ……………………………………………………………….

ΜΙΚΤΕΣ ΑΠΟΔΟΧΕΣ[[5]](#footnote-5) ΑΝΑ ΜΗΝΑ : ……………………………………………………………….

ΚΟΣΤΟΣ ΠΡΟΓΡΑΜΜΑΤΟΣ[[6]](#footnote-6) ΑΝΑ ΜΗΝΑ : ……………………………………………………………….

ΤΜΗΜΑ/ΣΧΟΛΗ ΕΚΠΑ : ………………………………………………………………..

ΘΗΤΕΙΑ[[7]](#footnote-7) : ...............………………....…………………………….

**Έχοντας υπόψη τις διατάξεις άρθρου 173 του ν. 4957/2022 (Α΄ 141)**

**συμφώνησαν, συνομολόγησαν και συναποδέχτηκαν τα εξής**:

1. Ο/Η ως άνω δικαιούχος επελέγη ως Εντεταλμένος/η Διδάσκων/ουσα, σύμφωνα με την από 07/07/2025 Απόφαση της Συνέλευσης[[8]](#footnote-8) του Τμήματος Βιολογίας για την κάλυψη διδακτικών αναγκών στο επιστημονικό πεδίο ΘΑΛΑΣΙΑ ΒΙΟΛΟΓΙΑ, προκειμένου να απασχοληθεί στο έργο/πρόγραμμα με Κ.Ε. 21306 και τίτλο «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Εθνικό και Καποδιστριακό Πανεπιστήμιο Αθηνών» για το ακαδημαϊκό έτος 2025-2026, καθώς και για την διεξαγωγή εργαστηριακού έργου σύμφωνα με το διδακτικό έργο που του έχει ανατεθεί *(παρακαλώ επιλέξτε μόνο στην περίπτωση που ο/η δικαιούχος διεξάγει και άλλο έργο, πέραν του διδακτικού, άλλως διαγράψτε)*[[9]](#footnote-9), στο πλαίσιο του Εργαστηρίου του Τμήματος Βιολογίας του Εθνικού και Καποδιστριακού Πανεπιστημίου Αθηνών *(παρακαλώ επιλέξτε και διαγράψτε αντιστοίχως)*[[10]](#footnote-10).
2. Σε εκτέλεση της ως άνω απόφασης της Συνέλευσης του Τμήματος η απασχόληση του/ης δικαιούχου στο ως άνω έργο/πρόγραμμα εγκρίθηκε με την από …./……/2024 Απόφαση του καθ’ ύλην αρμοδίου οργάνου του Ε.Λ.Κ.Ε. (ΑΔΑ: …………………………….).
3. Ο/Η δικαιούχος θα απασχοληθεί δυνάμει σύμβασης μίσθωσης έργου για το εαρινό ακαδημαϊκό εξάμηνο του έτους 2024 - 2025, ήτοι για το χρονικό διάστημα από --/--/2025 έως --/--/2026. Στις συμβατικές υποχρεώσεις του/της δικαιούχου συμπεριλαμβάνεται και η απασχόλησή του κατά την επαναληπτική εξεταστική περίοδο του ακαδημαϊκού έτους 2025-2026, είτε αυτή λάβει χώρα τον μήνα Σεπτέμβριο του έτους 2026 είτε σε οποιαδήποτε άλλη περίοδο.
4. Σε περίπτωση που ο/η δικαιούχος διεξάγει και κλινικό ή εργαστηριακό έργο, πέραν του διδακτικού, υποχρεούται να προσκομίζει στον Ειδικό Λογαριασμό Κονδυλίων Έρευνας ασφαλιστήριο συμβόλαιο αστικής ευθύνης, το οποίο θα είναι εν ισχύ καθ’ όλη τη διάρκεια της απασχόλησής του/της.
5. Η ισχύς της παρούσας σύμβασης και των όρων της σε καμία περίπτωση δεν μπορεί να άρχεται πριν την ανάρτηση των βασικών όρων της στο πρόγραμμα «ΔΙΑΥΓΕΙΑ».
6. Οι μικτές μηνιαίες αποδοχές του/της δικαιούχου για την εκτέλεση του προς ανάθεση έργου, όπως αυτό ορίζεται ανωτέρω, ορίζονται στο ποσό των …………………….. (…………………………. €)[[11]](#footnote-11), σύμφωνα με την παρ. 5 του άρθρου 173 του ν. 4957/2022 και την παρ. 1 του άρθρου 33 του ν. 5045/2023. Το μηνιαίο συνολικό κόστος της εργασίας (μικτές αποδοχές και εργοδοτικές εισφορές) ορίζεται στο ποσό ……………………………………..………… (………..…………. €),
7. Η αμοιβή του/της δικαιούχου θα καταβάλλεται μετά από υποβολή από την Επιστημονική Υπεύθυνη: α) αιτήματος πληρωμής, β) έκθεσης πεπραγμένων/ βεβαίωσης παραλαβής και γ) βεβαίωσης Εκτέλεσης Διδακτικού Έργου.
8. Το συνολικό κόστος[[12]](#footnote-12) για την απασχόληση του/της δικαιούχου για όλη τη διάρκεια της σύμβασης ανέρχεται στο ποσό των ………………………………………………………………………………. (…………………………. €). Το εν λόγω ποσό βαρύνει τον εγκεκριμένο προϋπολογισμό του έργου / προγράμματος, είναι εντός των ορίων του συνόλου των πιστώσεων αυτού και έχει εκδοθεί Απόφαση Ανάληψης Υποχρέωσης, με α/α …………………………………………………… με ΑΔΑ ……………………………………..…………….[[13]](#footnote-13), με την οποία δεσμεύτηκε το σύνολο των πιστώσεων του εγκεκριμένου ετήσιου προϋπολογισμού του έργου / προγράμματος.
9. Η εκτέλεση του έργου θα γίνεται σύμφωνα με τις υποδείξεις της Επιστημονικής Υπεύθυνης, τον Οδηγό Χρηματοδότησης του Ειδικού Λογαριασμού Κονδυλίων Έρευνας, όπως εκάστοτε ισχύει, και τις ανάγκες του έργου.
10. Ο/Η δικαιούχος οφείλει κατά την εκτέλεση των καθηκόντων του/της να εφαρμόζει την ισχύουσα νομοθεσία και το εκάστοτε ισχύον κανονιστικό πλαίσιο.
11. Ως τόπος εκτέλεσης του προς ανάθεση έργου ορίζεται το Τμήμα Βιολογίας.
12. Η παρούσα αποτελεί σύμβαση έργου, σύμφωνα με τις διατάξεις του άρθρου 681 ΑΚ και του άρθρου 243 του ν. 4957/2022.
13. Ο Ειδικός Λογαριασμός Κονδυλίων Έρευνας δύναται να καταγγείλει την παρούσα σύμβαση αποκλειστικά για σπουδαίο λόγο[[14]](#footnote-14) είτε μονομερώς είτε μετά από τεκμηριωμένο αίτημα της Επιστημονικής Υπεύθυνης και σχετική απόφαση του αρμοδίου οργάνου του Ε.Λ.Κ.Ε. Η μονομερής λύση της σύμβασης πραγματοποιείται με κοινοποίηση[[15]](#footnote-15) της ως άνω απόφασης προς τον/ην δικαιούχο και ανάρτηση αυτής στο πρόγραμμα ΔΙΑΥΓΕΙΑ.
14. Ο/Η δικαιούχος δύναται να καταγγείλει την παρούσα σύμβαση οποτεδήποτε για σπουδαίο λόγο, κατόπιν έγγραφης ενημέρωσης της Επιστημονικής Υπεύθυνης και του Ειδικού Λογαριασμού Κονδυλίων Έρευνας, στην οποία αφενός αναφέρεται ρητώς η ημερομηνία καταγγελίας, κατά την οποία λύεται η σύμβαση, αφετέρου εκτίθεται αναλυτικά ο σπουδαίος λόγος για τον οποίο γίνεται η καταγγελία.
15. Σε περίπτωση πρόωρης λύσης της παρούσας σύμβασης, ο/η δικαιούχος δικαιούται την αμοιβή για το χρονικό διάστημα που έχει εργαστεί και εκτελέσει επιμελώς τα καθήκοντα που του/της ανατέθηκαν.
16. Σε περίπτωση που κατά τη διάρκεια της σύμβασης δημιουργηθεί στο πρόσωπο του/της δικαιούχου κώλυμα ή ασυμβίβαστο, όπως αυτά περιγράφονται στην παρ. 9 του άρθρου 173 του ν. 4957/2022, ο/η δικαιούχος υποχρεούται να ενημερώσει το Τμήμα/τη Σχολή, προκειμένου να υπάρξει αντικατάστασή του/ης με άλλο/η δικαιούχο. Τα συμβαλλόμενα μέρη ρητά αναγνωρίζουν πως, σε περίπτωση που ο/η δικαιούχος έχει ή αποκτήσει στο μέλλον ιδιότητα που περιλαμβάνεται στην παρ. 9 του άρθρου 173 ν. 4957/2022, το γεγονός αυτό αποτελεί σπουδαίο λόγο καταγγελίας της παρούσας σύμβασης από τον ΕΛΚΕ/ΕΚΠΑ.
17. Ο/Η δικαιούχος οφείλει να διατηρεί εμπιστευτικές όλες τις πληροφορίες, στοιχεία ή τεχνογνωσία που τυχόν λαμβάνει γνώση κατά τη διάρκεια της απασχόλησής του/ης και να χρησιμοποιεί αυτές αποκλειστικά για την ορθή εκτέλεση του φυσικού αντικειμένου του έργου στο οποίο απασχολείται, άλλως ευθύνεται σε αποζημίωση έναντι του Ειδικού Λογαριασμού Κονδυλίων Έρευνας.
18. Τα προϊόντα διανοητικής ιδιοκτησίας που τυχόν παραχθούν στο πλαίσιο της απασχόλησης του/ης δικαιούχου, ανήκουν αποκλειστικά στον Ειδικό Λογαριασμό Κονδυλίων Έρευνας του Εθνικού και Καποδιστριακού Πανεπιστημίου Αθηνών, εκτός και αν προβλέπεται κάτι διαφορετικό από τη σύμβαση που έχει υπογραφεί με τον Φορέα Χρηματοδότησης.
19. Ο/η δικαιούχος με την υπογραφή της παρούσας παρέχει τη ρητή συγκατάθεσή του/της για την τήρηση, συλλογή και επεξεργασία δεδομένων προσωπικού χαρακτήρα, που περιλαμβάνονται στη παρούσα σύμβαση και στα τυχόν συνυποβαλλόμενα με αυτήν έγγραφα, από το Εθνικό και Καποδιστριακό Πανεπιστήμιο Αθηνών/ Ειδικό Λογαριασμό Κονδυλίων Έρευνας, προκειμένου να διενεργηθούν όλες οι απαραίτητες ενέργειες στο πλαίσιο της συμβατικής σχέσης που αναπτύσσεται με αυτήν, συμπεριλαμβανομένης της ανάρτησης των στοιχείων αυτής στο πρόγραμμα ΔΙΑΥΓΕΙΑ σύμφωνα με τις οικείες νομοθετικές διατάξεις.
20. Οι όροι της παρούσας σύμβασης δύναται να τροποποιηθούν αποκλειστικά εγγράφως και μετά από τη σύμφωνη γνώμη όλων των συμβαλλόμενων μερών.
21. Η Επιστημονική Υπεύθυνη του έργου ή προγράμματος αναλαμβάνει την υποχρέωση για την ακριβή τήρηση των όρων της παρούσας και την ενημέρωση του Ειδικού Λογαριασμού Κονδυλίων Έρευνας για την τυχόν παράβαση οιουδήποτε όρου από τους ανωτέρω.

Σε πίστωση των ανωτέρω και αφού συμφωνήθηκε ότι όλοι οι ανωτέρω όροι θεωρούνται ουσιώδεις, συντάχθηκε η παρούσα σύμβαση σε τρία (3) όμοια πρωτότυπα, τα οποία υπογράφονται ως ακολούθως, προκειμένου κάθε ένα συμβαλλόμενο μέρος να λάβει από ένα πρωτότυπο.

|  |
| --- |
|  |
|  **OI ΣYMBAΛΛOMENOI** |
| **Ο ΝΟΜΙΜΟΣ ΕΚΠΡΟΣΩΠΟΣ ΤΟΥ Ε.Κ.Π.Α./Ε.Λ.Κ.Ε.** | **O/Η ΕΝΤΕΤΑΛΜΕΝΟΣ/Η ΔΙΔΑΣΚΩΝ/ΟΥΣΑ** | **Η EΠIΣTHMONIKΗ YΠEYΘYNΗ** |
|  |  |  |

1. Η ημερομηνία κατάρτισης της παρούσας σύμβασης θα συμπληρώνεται από την υπηρεσία κατά την υπογραφή της από τον νόμιμο εκπρόσωπο του ΕΛΚΕ και κατόπιν διενέργειας του απαιτούμενου ελέγχου αυτής. [↑](#footnote-ref-1)
2. Παρακαλούμε όπως αναφερθεί το ασφαλιστικό ταμείο του δικαιούχου ΕΦΚΑ ΜΙΣΘΩΤΩΝ ή ΕΦΚΑ ΜΗ ΜΙΣΘΩΤΩΝ. [↑](#footnote-ref-2)
3. [↑](#footnote-ref-3)
4. Παρακαλούμε όπως αναφερθεί η ειδικότητα βάσει των εργασιών στο πλαίσιο της συγκεκριμένης σύμβασης από την οποία αμείβεται ο/η δικαιούχος. [↑](#footnote-ref-4)
5. Συμπληρώνεται το ποσό των μικτών μηνιαίων αποδοχών. [↑](#footnote-ref-5)
6. Συμπληρώνεται το άθροισμα του ποσού των μικτών μηνιαίων αποδοχών και των εργοδοτικών εισφορών. [↑](#footnote-ref-6)
7. Παρακαλούμε όπως συμπληρωθεί η θητεία του/της Εντεταλμένου/ης Διδάσκοντα/ουσας (1ο ή 2ο ή 3ο ή 4ο ή 5ο ή 6ο ακαδημαϊκό εξάμηνο). [↑](#footnote-ref-7)
8. Παρακαλούμε όπως συμπληρωθεί η Απόφαση της Συνέλευσης του Τμήματος/της Σχολής με θέμα την επιλογή του/της Εντεταλμένου/ης Διδάσκοντα/ουσας. [↑](#footnote-ref-8)
9. Ο/Η Εντεταλμένος/η Διδάσκων/ουσα δύναται να διεξάγει α) διδακτικό, β) κλινικό, γ) ερευνητικό και δ) εργαστηριακό έργο. Οποιοδήποτε άλλο είδος παρεχόμενου έργου δεν είναι σύμφωνο με την ισχύουσα νομοθεσία. [↑](#footnote-ref-9)
10. Συμπληρώνεται η Κλινική ή η Μονάδα ή το Εργαστήριο του Ε.Κ.Π.Α. που θα απασχοληθεί ο/η Εντεταλμένος/η Διδάσκων/ουσα, εφόσον η επιλογή έχει πραγματοποιηθεί από Τμήμα που ανήκει στη Σχολή Επιστημών Υγείας. [↑](#footnote-ref-10)
11. Παρακαλούμε όπως συμπληρωθεί το ποσό ολογράφως και αριθμητικώς. [↑](#footnote-ref-11)
12. Ως συνολικό κόστος λογίζεται η αμοιβή του/της δικαιούχου, οι τυχόν φορολογικές και ασφαλιστικές κρατήσεις και οι εργοδοτικές εισφορές για όλη τη διάρκεια της σύμβασης. [↑](#footnote-ref-12)
13. Να συμπληρωθεί ο ΑΔΑ της απόφασης ανάληψης υποχρέωσης, με την οποία έχει δεσμευτεί το ποσό που προβλέπεται ως αμοιβή του/της δικαιούχου για την εκτέλεση του έργου στην παρούσα σύμβαση. [↑](#footnote-ref-13)
14. Ως σπουδαίος λόγος για τη μονομερή λύση της σύμβασης από τον Ειδικό Λογαριασμό Κονδυλίων Έρευνας νοείται οιοσδήποτε λόγος ανωτέρας βίας ή η διακοπή της χρηματοδότησης του έργου από τον Φορέα Χρηματοδότησης ή η μη ορθή και επιμελής εκτέλεση των συμβατικών καθηκόντων του/της δικαιούχου κ.λπ. [↑](#footnote-ref-14)
15. Ως κοινοποίηση θεωρείται η αποστολή της απόφασης στο e-mail που έχει δηλώσει ο/η δικαιούχος στα στοιχεία επικοινωνίας του/της. [↑](#footnote-ref-15)